[{"text_idx": "#000001", "text": "Aeg on lennanud linnutiivul ning ta\u0308pselt aasta on mo\u0308o\u0308dunud sellest pa\u0308evast, mil adopteerisin su armsast turvakodust kaks kiisut \u2013 Gibsoni ja Alejandro. Mo\u0303tlesin, et teen va\u0308ikese tagasivaate sellele imetoredale aastale. Kuidas kiisud oma pa\u0308riskodus kohanesid, mida on nad vahepealse ajaga teinud ning millisteks arenenud."}, {"text_idx": "#000003", "text": "Kahe-kolme na\u0308dalaga olid kiisud ennast juba uues kodus mugavamalt tundma hakanud ning oma inimese la\u0308heduses polnudki enam nii jube olla. See ta\u0308hendas seda, et oli vo\u0303imalik alustada ma\u0308ngimisega. Niimodi mitmeid o\u0303htuid ja\u0308rjest suletutiga ma\u0308ngides, kasvatasin nende usaldust minu vastu ning paralleelselt ma\u0308ngimisega, proovisin algust teha ka paidega, mis olid aga mo\u0303lema kiisu jaoks tookord veel va\u0308ga ootamatud ning hirmutavad. Paidega sai ja\u0308rgemo\u0308o\u0308da harjutatud ka so\u0308o\u0308mise ajal. Gibson harjus paidega u\u0308sna kiiresti a\u0308ra kuid Alejandro ennast nii kergelt harjutada ei lasnud. Inimese ka\u0308tt enda va\u0308ikese pea peal tundes hu\u0308ppas ta eemale veel u\u0308pris kaua. Ta\u0308ielikult harjus Alejandro paitamisega a\u0308ra alles 4 kuu mo\u0308o\u0308dudes."}, {"text_idx": "#000004", "text": "Kuna kiisude pa\u0308riskodu on u\u0308pris suur ning tegevust jagub siin palju, hakati u\u0308heskoos mo\u0303ningase harjumise ja sisse elamise ja\u0308rel erinevaid pahandusi korda saatma ning katsetama mida tohib teha ja mida mitte. Tihtilugu oli to\u0308o\u0308lt tulles ja\u0308lle mo\u0303ni lillepott u\u0308mber aetud ning tuba mulda ta\u0308is, tapeeti siit sealt kraabitud, ku\u0308lmkapimagneteid maha kistud ning korteri erinevatesse otstesse veetud jne. Ka jo\u0303uludeks u\u0308les pandud ning kiisudele seni veel tundmatu kuusepuu sai oma osa. Kahe peale pu\u0308stitati kuuseehete lo\u0303hkumise senine rekord \u2013 4. Mine tea, ehk on vigurva\u0308ntadel plaanis sel aastal see rekord u\u0308le teha. \ud83d\ude42 Elame na\u0308eme! Ajapikku hakkasid aga pahandused va\u0308henema ning peale 1 aastat oma pa\u0308riskodus, on need pea olematud. Kui miskit ka korda saadetakse, on selle autoriks u\u0308ldjuhul Alejandro, hu\u0308u\u0308dnimega Allu. Tema on mul see va\u0308ike pa\u0308tt. \ud83d\ude42"}, {"text_idx": "#000005", "text": "2022. aasta oma kodus hakkas kiisudele uue loomaarsti esimese ku\u0308lastusega. Tehti taas a\u0308ra kohustuslikud vaktsiinid ning kontrolliti ka muid asju. Poisid terved \u2013 ko\u0303ik tip top! Ja\u0308rk ja\u0308rgult hakkasin ka nende toidulauda u\u0308mber kujundama. Nu\u0308u\u0308dseks on poisid ta\u0308ielikult toortoidu peal. Aeg ajalt saavad mekkida ka mahebroileri lihasmagu. Ko\u0303ik see on ha\u0308sti mo\u0303junud ka kiisude va\u0308limusele. Karv on la\u0308ikiv ja siidine ning ka kaalus on mo\u0303lemad juurde vo\u0303tnud vo\u0303rreldes turvakodus elatud ajaga."}, {"text_idx": "#000006", "text": "Mo\u0303lemad poisid on teinud selle aastaga oma kodus la\u0308bi meeletu arengu. Praegu turvakodu iseloomustusi lugedes, ei u\u0308tleks u\u0308ldse, et need on need samad kiisud. Eriti imetlen ma Alejandro muutumist. Turvakodust saabudes oli tegu va\u0308ga pahura, so\u0303jaka ja protestiva kiisuga. Ka\u0308pp ka\u0308is inimese pihta kiirelt ning ha\u0308rra andis ka sisina ja susina saatel ma\u0308rku mis ta inimesest arvab. Nu\u0308u\u0308d aasta hiljem on see so\u0303jakus ajalukku kadunud. Alejandrost on saanud kiisu, kes naudib tohutult inimese la\u0308hedust, su\u0308les olemist, paitamist, kammimist ning kellel on to\u0303eliselt vali nurrmootor. Gibson on oma turvakodu iseloomustusele tuginedes ja\u0308a\u0308nud u\u0308sna samasuguseks kiisuks. Malbeks ning rahulikuks. Ka Gibson armastab va\u0308ga inimese la\u0308hedust, paitamist ning kammimist. U\u0308sna tihti leian ta lihtsalt kuskilt ko\u0303ht taeva poole vedelemas ning elu nautimas \ud83d\ude42 Kuna mo\u0303lemad poisid jagasid turvakodus elades u\u0308hte suurt puuri, on see u\u0308htehoidmine ja teineteise eest hoolitsemine sa\u0308ilinud ta\u0308nase pa\u0308evani. Magatakse teineteise kaisus, ma\u0308ngitakse koos, nauditakse praeguseid kuumi suvepa\u0308evi ro\u0303dul jne. Viimasel ajal ei ole Gibson pidanud enam ka iseenda pesemise peale energiat kulutama. Alejandro on hakanud seda tema eest tegema. Ko\u0303ike seda on lihtsalt meeletult su\u0308dantsoojendav vaadata! Vahest peetakse kahekesi maha ka so\u0303bralikke maadlusmats\u030ce. Gibson on nendes senimaani alati vo\u0303itjaks ja\u0308a\u0308nud. \ud83d\ude42"}, {"text_idx": "#000007", "text": "Kokkuvo\u0303ttes vo\u0303ttis kohanemine ja harjumine oma kodus Gibsonil aega 3 kuud ning Alejandrol 4 kuud. Ko\u0303rvalt vaadates oli ma\u0308rgata, et Alejandro sai kohanemise ka\u0308igus Gibsonilt julgust ning so\u0303brakese tuules ja toel on ju alati kergem. Mo\u0303lemat kiisut adopteerides aimasin ka ise juba ette, et ko\u0303ige kiiremini kohaneb Gibson. Nii ka la\u0308ks. \ud83d\ude42"}, {"text_idx": "#000008", "text": "Saadame u\u0308heskoos sulle ja ko\u0303ikidele su hoolealustele suviseid ja palavaid tervitusi!"}]